मौत के सदमे को बर्दाश्त नहीं कर सकी लादेन की सास  
अल कायदा सरगना ओसामा बिन लादेन की मौत की खबर सुनते ही उसकी सास का दिल का दौरा पड़ने से निधन हो गया।
अल कायदा सरगना ओसामा बिन लादेन की मौत की खबर सुनते ही उसकी सास का दिल का दौरा पड़ने से निधन हो गया। एक मीडिया खबर में यह दावा किया गया है।  अरबी समाचार पत्र अशार्क अल-अवसात के मुताबिक लादेन की पहली पत्नी नाजवा की मां नबीह अल-घानेम ने जैसे ही अपने दामाद की मौत की खबर सुनी, उन्हें दिल का दौरा पड़ गया।  दिल का दौरा पड़ने के बाद लादेन की सास को अस्पताल में भर्ती कराया गया, लेकिन वह बच नहीं सकीं। लादेन ने उस वक्त नाजवा से शादी की थी, जब वह 17 साल की थी। नाजवा सीरियाई मूल की है। फिलहाल वह सीरिया में रहती है।  बीते एक मई की रात पाकिस्तान की ऐबटाबाद में अमेरिकी सुरक्षा बलों ने लादेन को मार गिराया था।